Folketing
2011-10-06

Først og fremmest vil jeg gerne have lov til at ønske tillykke til spørgeren, som det er mig en usigelige glæde er kommet i Folketinget. Når det er sagt, vil jeg sige, at Liberal Alliance jo er gået til valg på en klar politik i forhold til asylcentre. Den er kendt før valget, under valget og efter valget. Den handler om, at man skal kunne komme ud efter halvandet år, hvilket Det Radikale Venstre også ved, fordi vi har haft den her debat før valget, hvor vi sagde præcis det samme. Der håber jeg jo så, at alle de her fine ord om bredt samarbejde betyder, at vi vil blive inviteret til reelle drøftelser om, hvordan det skal foregå, i stedet for at det bliver, som hr. Andreas Steenberg antyder, nemlig at forslaget så ligesom bliver lagt ned i Folketingssalen, og så kan vi ellers få lov til at være stemmekvæg, hvis vi er heldige. Altså, bredt samarbejde fordrer jo, at der bliver reelle forhandlinger, og ikke, at man bare kan få lov til at stemme ja til det, regeringen kommer med.